
1 LA LUTE POUR LE DIADEME. 


Corabia morţilor 


— Hei! Hei! O pânză la vedere! În direcţia nord! 

Acest strigăt al omului de veghe a răsunat pe bordul unei 
corăbii vopsită în negru şi de o construcţie puţin obişnuită, ce 
despica valurile oceanului Indian, navigând nu departe de 
roditoarele insule Filipine. 

— Ce navă este? s-a întrebat de jos. Este una spaniolă sau 
portugheză? 

— Imi este încă cu neputinţă s-o disting bine, căpitane, a 
repliat vocea ce venea de pe gabier. In tot cazul, înfăţişarea 
acestui bastiment este foarte ciudată. Ar părea că navighează 
sub vânt şi cu siguranţă velele îi sunt late. Ba o ia la babord, ba 
în altă direcţie, mereu sub vânt. S-ar zice că nu este nimeni la 
cârmă. 

— Opreşte, pilotule! a strigat comandantul corăbiei negre, un 
bărbat încă tânăr, cu o înfăţişare serioasă, a cărui privire 
pătrunzătoare, explorând suprafaţa apei, s-a fixat asupra 
punctului semnalat. 

Această corabie impunătoare, construită pentru cursă, această 
corabie neagră, era comandată de căpitanul Morgan, regele 
mării în persoană. llustrul şi temutul şef de pirați spera sa 
întâlnească în aceste mări îndepărtate de teatrele obişnuite de 
operaţii câteva corăbii spaniole sau portugheze cu încărcături 
bogate din posesiunile lor. Tot ceea ce putea lua de la una sau 
alta din naţiuni, cu care se afla - termenul nu este prea dur - 
într-o ostilitate făţişă, era pentru el o captură bună. 

De această dată, nu bătrânul Andre era cel ce se afla la 
cârmă. O uşoară febră îl tinea la pat. li luase locul nepotul său 
Corneille, pe care toată lumea din echipaj, compus îndeosebi din 
oameni ai nordului, se încăpăţânau să-l numească Cornelius. 
Acesta era un marinar adevărat, ca şi unchiul său. Inalt şi cu o 
putere excepţională, el manevra cu o mână de fier, însă suplă şi 
delicată, bara corăbiei negre, care sub impulsul vântului se 
apleca atât de mult pe o parte, încât capetele vergilor amenințau 
să atingă valurile. La ordinul lui Morgan de a pune capul spre 
nord, mândra corabie, ca un docil cal de cursă, a descris un sfert 
de cerc ca să ia direcţia indicată. 

De îndată ce a ajuns suficient de aproape, căpitanul Morgan a 
recunoscut după aspectul exterior un bastiment, o navă 

comercială. Desigur, nu era de construcţie europeană, însă putea 
să fi ieşit din şantierele Filipinelor, care posedau în epoca aceea 
excelenți constructori de corăbii. Era un bastiment mare şi greu 
şi velatura se compunea nu din vele din pânză, ci din împletituri 
de joncă, foarte practice, care îi permiteau să reziste la 
taifunurile extrem de frecvente în aceste mări. 

Tânărul gabier, care semnalase de la gabie pânza şi cobora 
acum pe punte, era Klas, un începător, abia ieşit din adolescenţă. 
Era socotit puţin cam mărginit şi echipajul corăbiei negre se 
înveselea cu plăcere pe seama lui. Glumetii de la bord îl luau 
mereu peste picior ciuruindu-l cu glume mai mult sau mai puţin 
spirituale. Totuşi, după importantul şi neaşteptatul rol pe care-l 
jucase în apărarea corăbiei negre împotriva piraţilor chinezi, 
episod care a fost subiectul celei de a optsprezecea povestiri, 
glumele proaste la adresa lui au devenit mai reţinute. 

In acest moment nu se mai ocupa nimeni de el. Atenţia 
piraţilor, din care cei mai mulţi purtau încă urmele scorbutului, 
grava boală care îi pusese atât de puternic la încercare, era mai 
degrabă atrasă de ciudata corabie ce fusese semnalată. Pe 
punte nu se observa nimeni, nici la cârmă, şi vântul sufla cu 
violenţă când într-o velă, când într-alta, părând că vrea s-o dea 
peste cap. 

Căpitanul Morgan a luat porta-voce aflată lângă el şi a strigat 
spre corabie: 

— Hei! Răspundeţi! Din ce ţară sunteţi? Cum se numeşte 
corabia voastră? Unde-i echipajul? 

N-a venit nici un răspuns, cu toate că Morgan întrebase în 
spaniolă, portugheză şi chiar în malaieză. Căci acest om aproape 
că poseda limbile tuturor naţiunilor ale căror corăbii străbăteau 
mările. 

Pe marele bastiment, pe care vântul îl clătina îngrijorător şi 
părea în fiecare moment gata să se scufunde, continua să 
domnească o tăcere de moarte. 

— Luaţi direcţia şi apropiati-va! a comandat căpitanul Morgan, 
pe când bătrânul Andre, cu capul acoperit cu o stofă de lână, 
apărea la tambuchi urcând pe punte. 

El mai suferea de febră. Insă în aşteptarea ordinului şefului s-a 
grăbit spre pasarela de comandă. 

— O vom amara! a strigat Morgan oamenilor săi. Vreau să văd 
corabia mai de aproape. 

— Căpitane, i s-a adresat bătrânul servitor devotat si 
experimentat, te implor, fii atent cu tine! Se petrec adesea 

lucruri stranii pe aceste meleaguri şi ştiu asta din experienţă. 
Acest bastiment poate să fie plin cu pirati malaiezi, ce se luptă 
cu nişte arme îngrozitoare, întotdeauna otravite şi instantaneu 
mortale. Pumnalele, lăncile, săgețile ce le aruncă cu sarbacane, 
totul este impregnat cu otrăvuri, ale căror efecte sunt 
fulgerătoare. Am văzut în tinereţe nişte tigri enormi loviti cu 
aceste săgeți otrăvite, culcati într-o clipă. Odată am găsit nişte 
oseminte albite de soarele tropicelor ale unui număr considerabil 
de soldaţi spanioli, care au murit pe loc din cauza rănilor 
sagetilor lansate, înmuiate în acest venin mortal. Poate că şi aici 
se pregăteşte o lovitură de acest fel, cu care sunt obişnuiţi piraţii 
malaiezi. Ticăloşii se ascund de îndată ce observă o corabie şi 
ciuruiesc pe neaşteptate cu săgeți otravite. 

Sfatul era poate nimerit. In tot cazul, se cerea multă bagare de 
seamă. 

Dar Morgan nu era omul care să se lase oprit de aceste 
consideraţii. El şi-a a îndreptat ochii săi de şoim de pe înaltul 
pasarelei înspre puntea ciudatei corăbii. 

— Observ nişte oameni întinşi, a spus el răspunzând 
recomandărilor lui Andre. Sunt morţi. 

— Numai să nu fie nişte malaiezi vii care fac pe morţii, a 
ripostat Andre, mereu neîncrezător. Aceşti nemernici sunt 
capabili de orice. De îndată ce ne vom apropia, ei pot foarte bine 
să se ridice pe neaşteptate şi să ne atace cu o grindină de săgeți 
ucigaşe. Fii cu băgare de seamă, căpitane, fii prudent! 

Morgan nu voia defel să se lase şi corabia neagră a manevrat 
în aşa fel încât să acosteze cu iuteala misterioasa corabie, 
alăturându-i-se din flanc. 

Andre nu înceta deloc cu recomandările de prudenţă la adresa 
căpitanului. Insă ca întotdeauna, îşi pierduse puterea de 
convingere, spre necazul său. 

Fără a şovăi, tânărul erou a sărit pe bord urmat de un mare 
număr de pirați, printre care Klas, care de la aventura cu chinezii 
nu-l părăsea nici cu un pas pe şeful său, care ştiuse să-l 
aprecieze. 

Pe punte erau întinşi nişte indigeni filipinezi cu trăsături 
întunecate şi figuri inteligente. Insă feţele le erau contractate şi 
împietrite într-un rânjet înspăimântător, semne ale unor suferinţe 
îngrozitoare. Zăceau imprastiati în grămezi, întinşi şi nemiscati, 
oferind un spectacol înfricoşător. 

— Ţineţi armele pregătite! strigase Morgan sărind pe punte. 
Aceşti oameni nu par răniţi, nu se vede nici o urmă de sânge, nici 

cranii zdrobite, nici răni deschise. Poate că-i aşa cum crede 
Andre, simulează moartea! 

Morgan s-a aplecat asupra unuia din aceste corpuri nemişcate. 
El a ridicat un obiect pe care l-a examinat atent. Era un mic 
capăt de lemn de grosimea unui ac de tricotat, a cărui 
extremitate era prevăzută cu o sferă făcută din măduvă de 
copac, şi cealaltă extremitate, ascuţită ca un ac, era unsă cu o 
substanţă negricioasă. 

— Ei bine! Acestea sunt săgețile otravite de care vorbeai tu, a 
spus Morgan întorcându-se către Andre, nişte săgeți de 
sarbacane au făcut această treabă. Echipajul acestei corăbii pare 
să fi fost atacat de piraţii malaiezi, înainte de a avea vreme să se 
apere şi să-şi pregătească rezistenţa. Vom vizita interiorul 
bastimentului şi vom vedea dacă nu sunt pe acolo şi alte victime. 
Aceasta-i o corabie de comerţ încărcată cu mărfuri. Nu pare să fi 
fost prădată. Este un lucru straniu. Poate că apariţia subită a 
corăbiei negre i-a deranjat pe pirați în operaţiunea lor. 

Klas, care fusese de veghe pe gabie, a afirmat energic că nu 
putea fi aşa, deoarece nu observase nici o altă corabie, deşi 
văzuse limpede până în depărtare. 

Morgan a fost primul care a coborât la întrepunte. Se găseau 
şi aici cadavre. Era evident că oamenii, în graba lor de a scăpa 
de săgețile otrăvite, ce-i atinseseră deja, se grăbiseră să coboare 
scara şi muriseră acolo. 

Interiorul navei era plin de baloturi cu mărfuri, de care nu s-au 
interesat deloc. Probabil că atacatorii căutau altceva, aur şi 
obiecte de valoare. Insă era foarte îndoielnic ca această corabie 
să fi conţinut aşa ceva. Morgan a început apoi să exploreze 
cabinele. Prima pe care a deschis-o era goală. In cea de a doua 
de la pupa corăbiei, nu exista decât un cadavru. Acesta era un 
bărbat creol, şi judecând după frumuseţea costumului său, 
trebuia să fie de rang înalt. 

Corpul lui avea un aspect diferit decât ale celorlalţi tovarăşi ai 
săi. Era mutilat în mod îngrozitor. Agresorii se înverşunaseră 
asupra sa. Capul, mâinile şi picioarele îi erau în întregime 
hăcuite, în aşa fel, încât, să spunem aşa, nu mai avea o formă 
omenească. 

— Cu siguranţă că este un personaj de marcă, a declarat 
Andre, examinând costumul mortului. Am fost pe vremuri de 
multe ori şi am stat destulă timp pe aceste meleaguri şi pot 
spune că acest personaj trebuie să fi fost om de încredere al 
vreunui prinţ indigen. Turbarea şi ura au condus măna acelor 

care l-au adus în această stare. L-au vrut pe acest personaj 
influent. Persoana sa a fost scopul lor şi n-au atacat această 
corabie decât pentru a se răzbuna pe el. 

Morgan a mai aruncat o privire în jur fără a mai observa alte 
cadavre. In cabina aceea nu era nimic deosebit, în afară de 
dulapurile de perete, ce erau deschise şi răscolite. Conţinutul 
zăcea pe podea. Pe acolo se cautase ceva important. 

Morgan se pregătea să plece, când deodată a auzit un zgomot, 
ca un fel plânset slab. Ceilalţi nu simţiseră nimic, însă Morgan 
avea un auz ascuţit şi nu se înşela. A privit în direcţia de unde 
venea sunetul şi s-a întors înspre fundul cabinei. 

— Căutaţi aici, a spus el insotitorilor săi. Se mai află încă o 
fiinţă în viaţă. Am surprins distinct un glas de copil sau de fată 
tânără în suferinţă. 

Piraţii s-au apucat să exploreze cu râvnă şi să examineze 
pereţii despărțitori. Nu exista ceva vizibil în nici o parte. 

Insă nimic nu scăpa ochilor lui Morgan, la fel ca şi urechilor şi a 
arătat cu degetul tovarăşilor săi nişte lambriuri din lemn, unde 
nişte sculpturi executate artistic se îmbinau şi se combinau într- 
un mod bizar. 

— Acolo se află o uşă secretă, a afirmat el. Trebuie să i se 
găsească deschiderea. Dincolo de ea este ascunsă persoana pe 
care am auzit-o că plânge. 

— Căpitane, fii atent şi păzeşte-te, a spus atunci prudentul 
Andre, mereu îngrijorat pentru şeful său. Te mai implor o dată să 
nu-ţi expui existenţa. Corabia a fost devastată de o forţă 
puternică. Cine ştie ce ne mai aşteaptă? Dacă te va atinge în 
treacă vârful unei săgeți otrăvite, atunci nimeni din lume nu te 
mai poate salva. Ce se va întâmpla atunci fără tine? Se va lege 
praful din toţi şi din toate! 

Morgan a trecut mai departe. Nu se ocupa decât de 
misterioasa combinaţie care trebuia să ascundă intrarea unei 
ascunzători secrete. El a pipăit peretele de la un capăt la altul, 
apăsând peste tot cu putere. Deodată s-a auzit clinchetul unui 
arc, cedând sub această presiune. In acelaşi moment s-a deschis 
brusc un capac şi la urechile lui Morgan şi ale tovarăşilor săi a 
ajuns acelaşi plânset ciudat. 


Diamantul prinţesei tagalilor 


Bătrânul Andre atinsese culmea îngrijorării. El cunoştea 
perfidia locuitorilor din Filipine, ale căror banditisme răspândeau 
jalea pe această mare şi pe cele din vecinătate. 

Mai voia să-l reţină pe Morgan, temându-se de vreo şiretenie, 
căci ştia că indigenii chiar văzându-se prinşi şi în imposibilitate 
de a se apăra se foloseau până în ultima clipă de armele lor şi nu 
se predau niciodată. 

insă Morgan se aplecase deja în deschizătură şi şi-a întins 
mâna. Nu i-a trebuit mult ca să scoată o fiinţă acoperită cu o 
îmbrăcăminte înflorată în culori strălucitoare. 

Era o tânără fată abia ieşită din copilărie, cu trăsături 
remarcabil de senine. Din ochii ei mari şi luminoşi i se scurgeau 
pe faţa încântătoare lacrimi. Insă era lipsită de putere şi de 
voinţă. Frumoasele ei braţe atârnau molesite şi când Morgan a 
depus-o cu băgare de seamă pe un fel de divan ce se găsea în 
lungul peretelui cabinei, ea a rămas nemişcată în poziţia în care 
fusese aşezată. 

— Cine eşti? a întrebat-o în malaieză. Ce s-a întâmplat pe 
această corabie? 

Evident că această copilă era în prada unei spaime mari. 
Tremura din toate membrele. Este adevărat că de la bun început 
înfăţişarea piraţilor regelui mării nu a liniştit-o în mod deosebit. 
Sărmana fiinţă părea că aşteaptă să fie ucisă. 

— Linişteşte-te, i-a spus Morgan cu blandete, văzându-i marea 
ei îngrijorare. N-ai de ce să te temi de noi. Nu ţi se va face nici un 
rău. Nu voi tolera aşa ceva. Spune-mi ce s-a petrecut aici? De ce 
a fost masacrat echipajul? 

In acest moment tânăra fată a slobozit un strigăt puternic de 
disperare. Însă nu era provocat de către pirați. Ea a observat 
corpul oribil mutilate al malaiezului bogat înveşmântat, care 
zăcea în celălalt capăt al cabinei. 

— Vai! Unchiul meu! a strigat bietul copil cu o voce 
sfâşietoare. Este mort! Ei l-au ucis! Odată cu el îmi pierd pe 
ultimul prieten, pe singurul meu protector! 

— Însă, explică-mi totuşi, copilă, ce s-a întâmplat, a repetat 
Morgan cu o voce blândă şi aproape părintească, i-a cerut el 
nefericitei tinere fete, care a făcut o mişcare să se ducă la cel pe 
care-l numea unchi, dar fiind fără puteri, a recăzut pe divan. 

— Nu te teme de nimic, te voi susţine şi te voi apăra. Am 
întâlnit această corabie, rătăcind fără pilot, în derivă, în voia 
valurilor şi a vântului. Întreg echipajul a fost exterminat. Cine 
sunt autorii acestui masacru? 

— Eu nu ştiu nimic, a răspuns tânăra fată. Nu ştiu ce să-ţi 
spun. Unchiul meu a vrut să mă ia în corabie ca să mă apere, 
spunea el, împotriva europenilor care domnesc în nordul 
frumoasei noastre insule. Noi ne-am îmbarcat şi am navigat spre 
sud, când unchiul meu a intrat dintr-o dată grăbit în cabină, şi 
fără să pronunţe o vorbă, mi-a pus pe fata o sticluţă plină cu un 
lichid al cărui miros era foarte puternic. Mi-am pierdut imediat 
cunoştinţa şi nu ştiu ce s-a petrecut începând din acel moment. 
Trebuie să fi rămas multă vreme în această stare de 
necunostinta, şi când m-am trezit, m-am pomenit închisă într-un 
loc unde domnea întunericul cel mai total. 

— Vai! a murmurat Morgan. Cu siguranţă că acest personaj a 
ametit-o pe tânăra fată ca să o ascundă când s-a simţit pierdut. 
Voia s-o scape pe nepoata lui de îngrozitoarea soartă ce o 
aştepta şi a recurs la o măsură extremă ca s-o împiedice să se 
trădeze prin strigăte de spaimă. Pe ea o căutau necunoscutii 
atacatori, nu-i nici o îndoială. Negăsind-o şi lovindu-se de refuzul 
încăpățânat al acestui om de a le spune unde se ascunde, şi-au 
îndreptat împotriva lui dezamăgirea şi mânia. j 

— Dar cine esti tu, fată? Vorbeste-mi fără teamă! Iti dau 
cuvântul meu că nu vei fi în nici un fel brutalizată. Marinarii mei, 
în ciuda înfăţişării lor aspre sălbatice, nu luptă decât împotriva 
bărbaţilor. A duşmanilor noştri. Sunt nişte oameni inimoşi, care 
nu cunosc falsitatea şi îmi sunt devotați până la moarte. Ai deci 
încredere în mine şi spune-mi numele tău. 

Tânăra fată părea să-şi revină putin câte putin din amortire. 
Ea s-a ridicat şi l-a privit deschis în faţă pe Morgan. Această 
copilă nu avea din fire vreun gând ascuns, de rezervă şi 
neîncredere. li dispăruse teama din frumosii săi ochi şi pe chip nu 
i se citeau decât părerea de rău şi durerea pentru moartea rudei 
sale. 

— Sunt regina tagalilor, a răspuns tânăra fată, cu un accent de 
mândrie fermecătoare. Părinţii mei sunt morţi şi suveranitatea a 
trecut în mâinile mele. Unchiul meu care şi-a găsit un sfârşit atât 
de crud era consilierul tinereţii mele şi singurul susţinător. El voia 
să mă scape de duşmani. 

— Si care sunt adversarii tai? a continuat Morgan. 

— Albii aflaţi pe insulă ce doresc să-mi ia puterea, a reluat 

tânăra prinţesă, în acelaşi timp cu o ură ce-i strălucea în ochii săi 
negri. Nu mi-au atacat încă poporul, căci li-e teamă de tagali, 
nişte războinici numeroşi şi viteji, dar unchiul mi-a spus mereu că 
voi fi întotdeauna ameninţată de trădători şi că orice clipă a 
zilelor mele va fi serios primejduită. 

— Şi cine te ameninţă? a continuat Morgan, care luase de- 
acum hotărârea să fie apărătorul acestei regine indigene, destul 
de odios urmărită. Cine este acela care vrea să-ţi răpească 
respectul şi dragostea poporului tău? 

— Nu-l cunosc, a replicat naiv tânăra fată. Nefericitul meu 
unchi întins acolo mort ar fi putut să-mi spună mai mult despre 
trădătorul ce mă pândeşte. Insă nu mi-a dat amănunte, fara 
îndoială de teamă să nu-mi sporească neliniştile. Poporul meu 
este răspândit pe întreaga insulă Luzon, de la nord la sud. Până 
în ultimul timp eu am locuit în nord, când unchiul meu m-a 
ambarcat subit pe această navă ce trebuia să mă ducă în sud, 
unde munţii inaccesibili oferă un refugiu sigur. Spaniolii nu se 
arată acolo aproape niciodată. Tagalii au aici nişte fortărețe de 
nepătruns. Şi într-una din ele trebuia să-mi am noua mea 
reşedinţă. Acei care îmi vor moartea ne-au atacat pe drum. lată 
tot ce pot să-ţi spun. 

— Şi cum te numesti? a întrebat-o Morgan pe prinţesă. 

— Bagida, a răspuns ea. Nobile străin, te voi recompensa 
demn dacă vrei să mă conduci la poporul meu şi să mă ajuţi să 
duc în mijlocul supuşilor mei rămăşiţele iubitului meu unchi, ca 
să primească funeraliile potrivit rangului său. 

— Şi n-ai nici o primejdie de temut în rândul poporului tău? a 
întrebat Morgan. Eşti tânără, aproape încă un copil. Mandrii 
tagali vor consimti să ti se supună? 

Ochii Bagidei au scăpărat. 

— Cu siguranţă că trebuie să mi se supună, a spus ea cu o 
demnitate plină de sine, ce-i dădea farmec unei fiinţe atât de 
tânără. Supuşii mei trebuie să mi se aplece la cel mai mic gest. 
Sunt posesoarea prin moştenire a unei bijuterii, semnul distinctiv 
al autorităţii suverane, cu care familia mea a fost investită. Am 
avut mereu această emblemă în puterea noastră, acest diamant 
regal, şi nu există un altul în lume asemenea lui. 

Ea s-a oprit ezitând după ce a rostit aceste ultime cuvinte, 
temându-se de parcă spusese prea mult. In acelaşi timp, a părut 
că încearcă să pipăie ceva sub luxosul său veşmânt. 
Neîndoielnic, tânăra prinţesă se asigura că pretioasa bijuterie se 
afla acolo şi tremura la gândul că putea să-i fi luată. 

Morgan a înţeles gândul ce o preocupa pe Bagida. 

— Alunga-ti îngrijorarea, i-a spus el zâmbind. Oricare ar fi 
valoarea bijuteriei ce-ţi asigură coroana, nu ne vom atinge de ea, 
nici eu, nici oamenii mei. Deoarece asta-ti este dorinţa, sunt gata 
să te duc pe uscat, dar nu cer pentru asta nici o recompensă. 
Pentru mine este o simplă datorie omenească să pun în 
siguranţă o fiinţă fără sprijin ca tine. In momentul de fata 
navigăm pe coasta de est a insulei Luzon. Spune-mi locul unde 
doreşti să te debarc, prinţesă. Vrei ca această navă grea să fie 
remorcată spre vreun port? 

— Nu, nu, a strigat ea speriată. Mi-e groază de această corabie 
cu morţi Să se odihnească pe fundul oceanului cu acei care au 
murit pentru mine! Ţin numai să duc rămăşiţele pământeşti ale 
unchiului meu ca să-i fac o înmormântare onorabilă în munţii 
noştri din sud. 

Revenită în întregime, tânăra prinţesă s-a sprijinit cu încredere 
de braţul lui Morgan ca să treacă cât mai repede pe corabia 
neagră. 

Bagida nu s-a putut reţine să nu se cutremure văzând în faţa 
ochilor cadavrele răspândite pe puntea corăbiei atacate. 

— Atacată pentru ce? se întreba mereu Morgan, care o mai 
întreba încă pe tânăra fată. 

— Nu-i cunosc pe agresori, repeta ea. Cu siguranţă că aceştia 
nu sunt spanioli, cu toate că ei sunt duşmanii noştri. Aceştia ar 
vrea să-i îmblânzească pe războinicii tagali şi să facă din ei nişte 
sclavi. Dar aceste arme otravite provin de la igoroti, care 
locuiesc pe insulele din sud. Totuşi, aceste populaţii nu ne sunt 
ostile. Dimpotrivă, altădată s-au luptat alături de tagali împotriva 
spaniolilor. 

Morgan presupunea fireşte că aici era vorba de un complot 
organizat, căruia voia să-i pătrundă secretul. Presupunerile sale 
s-au schimbat desigur când a auzit ultimele cuvinte semnificative 
ale tinerei prințese: 

— Scopul spaniolilor este să obţină bijuteria, emblema puterii 
care străluceşte pe coroana reginei tagalilor. Dacă, prin trădare, 
această prețioasă bijuterie a tagalilor va trece în mâinile 
detestatilor noştri duşmani, tagalilor nu le-ar rămâne decât să se 
supună: ei ar deveni sclavii albilor. Aşa a prezis un profet bătrân. 
Descurajati, tagalii îşi vor preda locurile fortificate şi vor cădea în 
mod fatal în robie, sub jugul lacomilor spanioli. Unchiul meu a 
vrut cu orice preţ să le strice planurile şi să mă ducă în sud, în 
fortărețele acelea de nepatruns, unde putem să ne apărăm de 

orice tentativă a lor. 

Câteva ora mai târziu, corabia neagră a abordat coasta de sud 
a Luzonului, într-un loc unde pătrundea foarte departe în uscat 
un golf adânc, şi unde, din toate părţile se înălţau nişte stânci cu 
coaste perpendiculare. Acest golf era ocupat de pescari tagali, 
care la vederea corăbiei negre, au luat-o la început la fugă. S-au 
reîntors putin cate putin când au văzut că de tarm se apropia 
doar o singură barcă. In ambarcatie se aflau Morgan cu tânăra 
prinţesă şi corpul unchiului său, acoperit cu o bucată mare de 
pânză de velă. 

Bagida i-a chemat pe pescari, care au recunoscut-o imediat pe 
regina lor şi au alergat spre ea plini de bucurie. In frunte venea 
un bătrân, care s-a înclinat umil la picioarele suveranei sale. 

— Prinţesă, a strigat el cu o voce tremurătoare. Am fost peste 
măsură de îngrijoraţi. Pe aici s-a răspândit prin toate părţile 
ştirea că spaniolii au capturat bijuteria coroanei, însemnul 
puterii. Întregul nostru popor este acum în prada celei mai 
profunde descurajări. Cine sunt aceşti albi străini care te-au 
adus? 

— Sunt salvatorii mei, a răspuns Bagida, aruncând lui Morgan 
o privire de recunoştinţă. In ce vă priveşte, credincioşii mei 
supuşi, mă veţi conduce în munţi. Pretioasa bijuterie pe care mi- 
a dat-o familia noastră suverană, nu se află defel în mâinile 
odioşilor spanioli. Ea străluceşte în coroana mea şi eu voi 
conduce poporul. 

Pronunţând aceste ultime cuvinte, ea scos de sub splendida sa 
robă o mică legătură acoperită cu mătase, la vederea căreia toţi 
pescarii s-au prosternat. Acoperemântul de mătase a căzut şi 
piraţii din barcă au văzut cu o vie curiozitate, în mâinile tinerei 
fete un soi de diademă, pe care ea a fixat-o printr-o mişcare 
rapidă pe bogatele plete ale capului. 

Aceasta nu era decât un simplu cerc de aur, în mijlocul căruia 
arunca sub razele soarelui lumini scânteietoare un diamant de o 
strălucire incomparabilă, aproape tot atât de mare cât un ou şi 
de o valoare de nepretuit. Piraţii au rămas cu toţii inmarmuriti. 
Cu siguranţă că mai mulţi decât unul ar fi dorit să-l aibă. In afară 
de unul, s-ar putea zice, de Morgan care era cel mai nedoritor să 
profite de o atât de frumoasă ocazie. Ei nu puteau înţelege 
măreţia sufletului tânărului lor şef, însă au rămas adânc 
impresionați şi l-au respectat ca mai înainte. 

Bagida s-a întors către Morgan cu o sinceritate naivă şi deplin 
încrezătoare în el. 

— Cum să-ţi mulţumesc şi să te răsplătesc? a întrebat ea. Fără 
venirea ta, fără generoasa ta intervenţie, probabil că n-aş mai fi 
fost pe această lume. In afară de asta, ai salvat odată cu mine şi 
bijuteria care garantează independenţa noastră. Aşteaptă aici pe 
țărm. Odată ajunsă în munţii noştri, eu te voi copleşi cu comori. 
Acolo se află minele unde lucrează supusii mei. Vei ave din 
belşug metalul galben, aurul de care albii fac atât caz. 

— Nu voi accepta nimic, a replicat Morgan cu demnitate. N-am 
făcut nimic ceva care să merite o recompensă. A fost o acţiune 
întâmplătoare, pentru că te-am întâlnit. Te-am adus la cerere şi 
te-am debarcat aici, ajutându-te cum am putut în nenorocirea ce 
te aflai. Cu asta mi-am făcut datoria şi nu vreau nici o retributie. 
Adio, prinţesă! Voi naviga în această mare şi mă voi informa din 
când în când despre tine. Dacă te vei afla din nou în primejdie şi 
vei fi grav ameninţată, gandeste-te la mine şi vesteste-ma prin 
vreun supus devotat. Spaniolii sunt şi ei duşmanii mei şi voi fi 
foarte bucuros să-i pedepsesc pe aceşti exploatatori hrapareti şi 
nesatui, să le aplic o nouă lecţie pe care să n-o uite. 

O ultimă privire, o uşoară strângere de mână şi Morgan s-a 
întors la barcă. Bagida, cu capul înconjurat de diadema cu 
briliantul l-a urmărit cu privirea pe mândrul nostru erou. Ea a 
încercat o clipă să se întoarcă spre el. Insă vocea sonoră a lui 
Morgan dăduse ordin de plecare. Barca a străbătut valurile 
împinsă de puternicii vaslasi. In picioare pe țărm, Bagida îşi 
întindea braţele spre generosul său salvator. 

Misterioşii ucigaşi 


După evenimentele pe care le-am povestit s-au scurs mai 
multe săptămâni, în timpul cărora Morgan şi-a continuat 
navigația în aceleaşi regiuni. El avea mai mult decât o bănuială 
ca să se menţină în apele Filipinelor. Aici nu erau rare acţiuni 
îndrăzneţe şi rodnice. In acest interval au fost capturate mai 
multe corăbii portugheze cu încărcături bogate, ce veneau din 
insulele Moluce, numite şi Insulele Mirodeniilor. O parte din 
încărcături le-a de pus pe cea de-a doua corabie a sa, care 
tocmai venise în acel moment şi care îi adusese tânărului căpitan 
nişte ştiri de la noua sa reşedinţă. Apoi, cea de a doua corabie s- 
a reîntors cu prada la locul de refugiu. Acesta era pe o insulă 
aleasă recent de Morgan, ca bază a sa de operaţii. Ea se bucura 
de un climat foarte blând şi Morgan i-a cerut lui Andre să plece 
acolo ca să stea un timp ca să-şi reface sănătatea. 

Bătrânul ofiţer l-a părăsit cu părere de rău pe şeful său, de 
care era ataşat ca o iederă de trunchiul unui stejar. Insă această 
despărţire pentru o vreme era necesară. Bătrânul servitor 
suferea încă destul de frecvent de atacurile febrei. El a trebuit să 
se supună, cu toate că ar fi dorit să rămână în continuare sub 
ordinele căpitanului său. 

— Nu te încrede în igoroti, a insistat luându-şi rămas bun de la 
el. Ai luptat deja împotriva a numeroşi duşmani, aparţinând 
tuturor naţiunilor civilizate, apoi împotriva piraţilor chinezi, a 
negrilor fugari, dar nu şi cu perfizii malaiezi. Ei apar ca vântul şi 
dispar la fel, fără a lăsa o altă urmă decât consecinţele 
îngrozitoare ale rănilor fulgerătoare ce le produc săgețile lor 
veninoase. 

Morgan ţinea seama de aceste recomandări ale bătrânului şi 
credinciosului servitor în măsura posibilităţilor. El se păzea bine 
şi nu neglija nici o precauţie pe care putea să i-o sugereze 
băgarea de seamă. Işi făcea apariţia dintr-o dată, când într-un 
loc, când într-altul, mai ales pe coasta de sud a insulei Luzon, 
locuită de numeroşi tagali. 

Era mereu foarte bine primit de această populaţie. Aceşti 
oameni, destul de mândri şi încrezători, îi mărturiseau cea mai 
deplină încredere şi îl socoteau ca pe unul dintr-ai lor, căci o 
salvase pe regină, căreia i se declarase protector. De asemenea, 
aveau o atitudine prevenitoare şi binevoitoare fata de Morgan. Il 

aprovizionau cu alimente proaspete, cu carne de vită şi îi făceau 
toate serviciile ce le puteau. Morgan se informa adesea de 
tânăra prinţesă. A aflat că ea continua să stea în munţii săi. 
Tagalii aveau acolo un adevărat oraş, înconjurat de fortărețele de 
nepătruns. Bagida a găsit la ei un adăpost sigur, în caz de o 
primejdie insistentă din partea spaniolilor. Tagalii de pe coastă îl 
instiintau de asemenea pe Morgan că tânăra prinţesă era 
recunoscută ca suverană de către întregul popor al tagalilor, care 
o înconjurau cu o venerație superstitioasa, deoarece ea poseda 
bijuteria magică. 

insă Morgan primea şi alte veşti, ce-i dădeau de gândit şi îi 
pricinuiau preocupări puternice. Tagalii i-au spus că aventura cu 
nava în care se găsea Bagida s-a repetat şi cu alte bastimente 
ale natiei lor. Erau atacate în acelaşi mod de nişte duşmani 
misterioşi, care se serveau de săgeți otrăvite şi nu crutau pe 
nimeni. Atacau nu numai corăbii, ci şi mici aşezări de pescari de 
pe coastă, nimicind pe toţi locuitorii, fără deosebire de vârstă, 
nici de sex, cărora le luau tot avutul. 

Deci nu era deloc de mirare că Morgan, credincios principiilor 
cavalereşti de apărător al celor slabi şi oprimati, nu înceta sa 
navigheze pe aceleaşi ape, căutând fără odihnă să-i întâlnească 
pe misterioşii şi siniştrii răufăcători. Insă în ciuda tuturor 
eforturilor, n-a reuşit să-i descopere pe autorii atâtor atrocități. 

El îşi dădea bine seama că aceştia trebuiau să fie nişte pirați 
malaiezi, cunoscători ai acestor locuri. Pe coasta răsăriteană a 
marii insulei Luzon se aflau mai multe insulițe foarte împădurite 
înşirate la mai multe mile de coasă. Acolo trebuia să caute în 
timpul zilei ambarcaţiile acestor pirați, care cu iuteala ce le 
asigura velatura şi construcţia devenite faimoase, se năpusteau 
pe neaşteptate pe timpul nopţii asupra corăbiilor şi satelor. 

Morgan şi-a dublat vigilenta. Nefericitii tagali, ce îi erau atât 
de devotați, i-au cerut să-i păzească şi să-i sprijine. Aceşti 
oameni sărmani erau disperaţi. Vorbeau de-acum să părăsească 
coasta şi să se retragă în interior, unde perfizii lor inamici nu 
puteau să-i urmărească cu armele lor otrăvite. In ce-i privea, 
tagalii dispretuiau folosirea unor asemenea arme. Ei se luptau 
cinstit cu săbii şi sulițe, cu arcuri şi săgeți. Insă niciodată nu-şi 
ungeau armele cu otravă, ca perfizii lor adversari. 

Dacă era surprins un sat, nimeni nu scăpa de masacru. Nu 
erau lăsaţi în urmă decât nişte morţi. Nici un singur 
supravieţuitor nu rămânea să povestească ce se petrecuse. 

Morgan cu singura lui corabie neagră nu putea să fie 

pretutindeni. Această insulă mare are o întindere considerabilă 
de coastă şi invizibilii răufăcători deţineau cu siguranţă pe aici 
numeroase adăposturi. 

Lucrurile au durat în felul acesta mai multă vreme. Corabia lui 
Morgan se arăta, cu mobilitatea şi viteza sa de necrezut, într-o zi 
într-un loc, în altă zi într-altul. De îndată ce venea vestea vreunei 
agresiuni asupra unui loc, el alerga acolo imediat. Insă niciodată 
nu reuşea să pună mâna pe aceşti bandiți. 

Ei dispăreau ca prin farmec şi când ajungea, Morgan nu găsea 
decât cadavre. i 

Dar încă nu sosise ceea ce era mai rău. Intr-o zi apropiindu-se 
de coastă ca să-şi sporească aprovizionarea, a văzut pe țărm 
câţiva tagali pe care îi ştia persoane influente ce păreau să-l 
aştepte. Morgan s-a apropiat imediat de uscat. l-a salutat pe 
aceşti prieteni, a căror înfăţişare întristată nu prevestea nimic 
bun. A 

— Ce s-a întâmplat? a întrebat el. Imi aduceţi vreo veste rea 
despre suverana voastră? Nu se află acolo la Tayabas, în 
vecinătatea fortăreței voastre? 

— Vai, nu! i s-a răspuns cu amărăciune. Regina noastră este la 
Manila, la guvernatorul don Saltaro şi ne îngrijorăm mult ca acest 
tiran să n-o reţină pe suverană şi să nu-i permită să se reîntoarcă 
printre noi. A 

— Mă tem şi eu de asta, a răspuns Morgan. Insă cum a putut 
Bagida să se lase atrasă în mijlocul spaniolilor? 

— Ascultă, rege al mării, a reluat atunci unul din tagali. Nu de 
mult şeful igorotilor, puternicul print Te Lao, a trimis un 
ambasador la Tayabas. Prinţul igorotilor era îndrăgostit de 
suverana noastră si a instiintat-o că o voia de soţie, ca să-şi 
unească forţele celor două populaţii mai puternice din aceste 
insule împotriva dominaţiei spaniole. Augusta noastră suverană 
n-a vrut să audă vorbindu-se de căsătorie şi Te Lao aflând de 
refuz, a ameninţat cu ruperea alianţei seculare dintre cele două 
populaţii şi cu un război împotriva tagalilor. Igoroţii s-e servesc 
de arme otravite, pe care noi refuzăm să le folosim. 
Inspăimântată de soarta poporului său, suverana s-a hotărât să 
deschidă negocieri. Insă prinţul igorotilor a declarat că-şi 
menţine pretenţiile. 

— Şi apoi? a întrebat Morgan din ce în ce mai interesat de 
această poveste. Care a fost rezultatul? 

— Nu s-a mai aşteptat răspunsul prinţului igorotilor, a 
continuat purtătorul de cuvânt al tegalilor. Insă suverana noastră 

se temea mereu de cele mai rele evenimente. În acel moment a 
sosit un trimis al spaniolilor din oraşul Manila, însărcinat să ofere 
prietenia şi cadouri. El venea din partea guvernatorului din 
Manila, care auzise vorbindu-se de amenințările igorotilor, şi care 
în caz de război, propunea tagalilor sprijinul trupelor spaniole. 

Din nefericire suverana noastră s-a lăsat dusă să trateze cu 
spaniolii şi astfel a fost atrasă la Manila, unde este reţinută. Noi 
am cerut-o imediat, dar spaniolii refuză să ne-o dea pe regina 
noastră. Ei i-au maltratat pe ambasadorii noştri şi chiar au ucis 
câţiva. 

— Şi bijuteria coroanei? a întrebat imediat Morgan, 
presupunând pe bună dreptate că emblema puterii era ceea ce 
voiau spaniolii în setea lor nesăturată de dominație. Presupun că 
Bagida nu a luat cu ea la Manila atributul suveranităţii sale. 

— Nu, cu siguranţă! a răspuns tagalul. Prinţesa noastră este 
tânără, însă nu-i lipsită de inteligenţă şi dibăcie. Inainte de a 
părăsi Tayabasul, a ascuns preţioasa bijuterie într-un loc secret, 
cunoscut de ea singură. Insă noi, membrii consiliului, ne temem 
că spaniolii să n-o amenințe cu cele mai rele tratamente, să n-o 
forţeze pe nefericita regină să dezvăluie ascunzătoarea, punând 
în acelaşi timp mâna pe diamantul predestinat şi să subjuge 
poporul nostru. Suntem într-o teamă mortală şi credem că 
perfizii spanioli şi-au imaginat toate aceste negocieri ca să o 
prindă pe Bagida. 

— Asta o cred ca şi voi, a replicat Morgan. Suverana voastră a 
fost foarte imprudentă încrezându-se în cuvintele viclene ale 
emisarilor spanioli, până a se lăsa atrasă la Manila, acest oraş 
luxos şi destrăbălat, unde orgolioşii spanioli se dedau la tot felul 
de capricii, fără a respecta nimic. Şi totuşi gândirea ei nobilă a 
făcut-o să acţioneze aşa: a vrut să intervină pentru poporul său. 
Ea s-a expus de bunăvoie la mari primejdii, ca să prevină, altele 
şi mai mari. Acum, eu, Morgan, voi interveni ca s-o salvez pe 
această credulă tânără fată. Mă voi pune la treabă ca s-o smulg 
pe nefericita prinţesă din mâinile spaniolilor. 


17 


Călare prin pădurea virgină 


Morgan nu se gândea să se deplaseze pe coasta de vesta 
insulei Luzon. Pe acolo n-ar fi găsit vreun loc de adăpostire 
pentru corabia sa, în timp ce spaniolii aveau în portul Manila 
întreaga flotă a navelor de război. 

Nu trebuia defel să se gândească la eliberarea prin forţă a 
tinerei Bagida. Era necesar să recurgă la şiretenie, să încerce 
una din îndrăzneţele sale acţiuni, în care căpitanul corăbiei negre 
trecea drept maistru. Planul a fost repede întocmit. El a hotărât 
să străbată pădurea călare doar cu câţiva însoțitori. Apoi avea să 
vadă. La prânz a debarcat în întinsul golf Tayabas, unde tagalii 
au alergat să vadă corabia neagră. Morgan s-a pus imediat în 
legătură cu principalii consilieri ai nefericitei prințese, cărora le-a 
cerut de la început să-l însoţească într-un loc anume. Aceştia i-au 
pregătit o escortă impunătoare de războinici tagali, pe care 
Morgan a refuzat-o. Chiar în fruntea unei forţe considerabile de 
războinici tagali înarmaţi, el n-ar fi putut întreprinde atacarea 
oraşului spaniol, ţinând seama de puternicele sale fortificaţii. 
Spaniolii îi zdrobiseră cu puţin timp în urmă pe tagali cu focul 
tunurilor şi al muschetelor. 

Morgan nu voia să facă nici un sacrificiu inutil de oameni. Tot 
ceea ce consimtea şi accepta erau doar câţiva cai din regiune si 
provizii. Nu avea nevoie de altfel de ajutor. 

— Nu voi lua cu mine decât trei însoțitori, a spus Morgan 
oamenilor săi, pe care i-a convocat la reîntoarcerea la bord. Nu 
vreau decât nişte oameni oferiţi ca voluntari şi care ştiu să 
călărească un cal. Va trebui să folosim caii tagalilor, care sunt 
destul de vioi, ca să străbatem pădurea virgină şi să pătrundem 
prin munţi. Voluntarii, înainte! 

S-au oferit mai mulţi pirați, dar nu toţi treceau drept nişte 
călăreţi buni. Morgan a ales imediat dintre candidaţi pe tânărul 
Cornelius, despre care am vorbit deja, apoi un alt matelot, un 
mare prieten al lui Cornelius, numit lacob, amândoi fiind călăreţi 
excelenți. In ce-l privea pe Morgan, căruia îi erau familiare toate 
exerciţiile corporale, şi-a luat calul cel mai sălbatic. El a cercetat 
apoi cu privirea pe al treilea şi ultimul însoțitor, când deodată a 
înaintat Klas. 

— Se înţelege de le sine, căpitane, că mă vei lua cu tine! a zis 
cu îndrăzneală flăcăul. De altfel, eu mergeam şi aşa după tine, fii 

sigur de asta. Cer de la tine partea mea de primejdie, ca în lupta 
cu chinezii. Te voi însoţi, nu-i aşa? 

Morgan a aruncat o privire prietenească tânărului care 
demonstra atâta zel şi sincer devotament. Camarazii săi erau 
obişnuiţi să glumească pe seama stângăciei şi a unei oarecare 
încetineli de gândire, mai mult aparentă decât reală. Insă de 
când sângele lui rece şi vrednicia lui au dat probe în lupta cu 
chinezii, îşi câştigase cu mult opinia şi stima tuturor, şi mai ales a 
lui Andre şi a căpitanului. Cu toate acestea, piraţii nu s-au putut 
reţine să primească candidatura lui Klas prin hohote de râs. 
lacob si Cornelius îndeosebi, glumetii bordului, nu se simțeau în 
largul lor. 

— Insă Klas nu ştie să urce pe un cal, au strigat ei zeflemitori. 
Aceşti cai micuti şi sălbatici îl vor arunca repede pe jos şi vom 
avea un Klas făcut bucăţi, cu mâinile şi picioarele lui lungi rupte! 

Klas s-a întors furios: 

— Cum? Nu ştiu să călăresc un cal? a întrebat el scos din 
sărite. Cum cutezi să spui asta? Bunicul meu era morar. El avea 
un măgar pe care nimeni nu-l putea stăpâni. Ei bine! Eu l-am 
călărit în ciuda zvarliturilor din copite! Voi merge cu tine, 
căpitane, şi vei vedea că aceşti cai ai tagalilor nu mă vor arunca 
la pământ. Mă voi ţine deasupra chiar de se vor rostogoli pe jos. 
De altfel, nu vreau să te părăsesc. Vei vedea, căpitane, că nu voi 
fi de prisos. 

Morgan nu voia să-l dezamăgească pe bravul băiat printr-un 
refuz. El îşi spunea de altminteri că bravul Klas putea într-adevăr 
să fie de folos şi că datorită aerului său de naiv şi prostut, îl va 
folosi fără mari riscuri ca spion în Manila. 

— Ei bine, prietene, te iau! a hotărât Morgan spre marea 
bucurie a cumsecadelui băiat. Faceţi toate pregătirile. Luaţi-vă 
sacii, fără a uita două pistoale, săbiile de abordaj şi muniţie 
suficientă. Intr-o jumătate de oră vom porni pe uscat. Din clipa 
aceasta trebuie ca totul să fie gata. 

Cornelius şi lacob erau nişte marinari buni şi duri, cărora nu le 
era teamă de nimic, însă aceasta nu-i împiedica pe aceşti flăcăi 
să fie şmecheri şi să le placă să joace feste. 

— Cornelius, i-a spus lacob tânărului pilot, ne vom distra bine 
pe drum. Il voi face pe Klas să devină caraghios cu lăudăroşeniile 
lui şi va afla pe spinarea sa că un cal sălbatic nu este acelaşi 
lucru cu un măgar de morar care aruncă din copite. Vom petrece 
clipe frumoase, te asigur! Bietul Klas! Chiar de va face două sau 
trei tumbe, asta nu i-ar strica defel. Are o mare rezistenţă, 


19 


nătărăul. Şi vei vedea ce călăreț va fi când va căpăta lecţiile 
mele de echitație! 

Klas nu se ocupa deloc de şuşotelile celor doi camarazi. A 
alergat în cazarmă şi s-a întors curând cu un sac bine garnisit, pe 
care l-a dus la barcă. 

Morgan a fost imediat gata, la fel ca şi Cornelius şi lacob. Cei 
patru oameni ai noştri, hotărâți, însoţiţi de vocile întregului 
echipaj au coborât deci în barcă, care i-a dus în câteva minute pe 
uscat. 

Consilierii reginei tagalilor au fost punctuali la întâlnire. l-au 
aşteptat pe eroii noştri cu şase cai focoşi de munte, cu frâie şi 
şei, socotind că două animale de schimb nu erau prea multe. 
Barca s-a întors imediat la corabia neagră, care trebuia să 
pornească pe mare şi să navigheze la nordul insulei, urmând 
instrucţiunile lui Morgan. 

In ce priveşte expediţia, el a indicat fiecăruia ce avea de făcut: 

— Cornelius şi lacob, veţi lua în mână caii de schimb. Klas va 
merge în spatele vostru, şi în ce mă priveşte, eu voi face pe 
cercetaşul. Nu-i exclus să greşim drumul. El porneşte din golf, 
unde ne aflăm, şi o vom lua direct peste munţi, spre oraşul 
Manila, în vecinătatea căreia vom căuta mai întâi o ascunzătoare 
sigură. Restul va merge de la sine. 

Oamenii şi-au fixat sacii pe şeile zglobiilor animale, care în 
impetuoasa lor nerăbdare nu stăteau pe loc. 

Noaptea era foarte luminoasă, fiind lună plină. Era deci uşor 
de străbătut o distanţă bună înainte de a apare zorii şi a ajunge 
fără grabă a doua zi seara în faţa porţilor Manilei. 

Morgan a urcat pe calul cel mai focos. Dintr-un salt el a fost în 
şa şi numaidecât animalul pe jumătate sălbatic s-a cabrat drept 
în sus. O lovitură de frâu şi o presiune puternică în coaste, şi a 
simţit pe loc că-şi găsise stăpânul. A scos un nechezat şi a pornit 
de îndată supus pe cărarea ce se vedea în albeata razelor lunii 
prelungindu-se spre vest şi urcând coastele munţilor nu prea 
înalţi. 

Cornelius şi lacob au avut grijă să se urce pe caii cei mai 
linistiti, Ei ţineau de frâu cele două animale de schimb. In ce-l 
privea pe Klas, el luase fără să obiecteze ceea ce îi lăsaseră 
camarazii lui, un armăsar negru, nesupus şi sperios. 

— Cornelius, a şopti lacob, căpitanul nostru şi-a ales calul cel 
mai puţin comod, însă cred că armăsarul lui Klas îi va da de 
furcă. Ai să-l vezi sărind! Te asigur. Vom petrece un sfert de oră 
plăcut. Poate să se prindă de al cincilea şold, asta nu-l va 

împiedica să cadă! 

Intr-adevar, de la început calul lui Klas şi-a arătat caracterul şi 
obiceiurile care-i promiteau boroboate. De fiecare data când 
tânărul încerca să urce în şa, armăsarul încerca să-l muşte. Din 
fericire nu reuşea decât să-i rupă vreo bucată din mâneca vestei. 

— Vai! Animal satanic, a strigat Klas ţinând cu putere de 
căpăstru animalul recalcitrant. Aşteaptă o clipă! Iti voi canta din 
fluier în felul meu. Eu mă pricep la asta şi-ţi voi servi aceeaşi 
muzică ca şi măgarului defunctului meu bunic morar. 

Klas, inimos şi ridicând un bat cu care se prevăzuse, l-a croit 
pe armasarul ce nu voia să se lase calarit. _ 

— Klas, lasă totuşi animalul! i-au strigat Cornelius şi lacob. Il 
vei ucide şi vei fi obligat s-o iei la picior pe jos. 

— Trebuie ca acest animal naravas să cedeze. Nu se pune 
problema uciderii, dar îi voi administra o corecție salvatoare si 
mă însărcinez cu asta. Vei vedea de îndată că nu va mai musca. 
Şi acum vreau să-ţi arăt cum se înţelege echitatia în tara mea! 

Spunând asta, Klas a încălecat cu lungile sale picioare calul, 
care tremura puternic, însă potolit şi îmblânzit. 

Morgan era de-acum departe în faţă. Cornelius şi lacob o 
luaseră şi ei la drum, ca să se ţină aproape de căpitan. Klas, care 
nu voia să rămână în urmă, a pornit cu calul în galop şi i-a ajuns 
din urmă pe camarazii săi. 

— Pe cuvântul meu! S-a urcat şi nu se ţine prea rău pentru un 
începător, a remarcat lacob. Priveşte totuşi, stă sigur cu 
picioarele lui lungi. Pariez că la nevoie se va întinde chiar pe 
gâtul animalului cu lungile lui mâini. Insă îmi este tot una, o va 
termina sărutând pământul. Tagalul său îi rezervă încă nişte 
necazuri. la te uită! Priveşte acolo! Te asigur că vom râde şi 
curând băiatul nu va fi atât de mândru de talentele sale de 
călăreţi. 

Si răutăciosul farsor i-a arătat complicelui său un bat lung, la 
capătul căruia era fixat un cui ascuţit. 

— Ce vrei să faci cu acesta? l-a întrebat Cornelius. Ce răutate 
nouă scoţi din sac! 

— Vai! Acesta-i un mic instrument inofensiv pentru a zgândări 
calul lui Klas. Vei vedea imediat dacă asta nu-l va face de râs... şi 
mai ales noi! Armăsarul negru este foarte gâdilos, am observat 
de-acum asta. Te asigur, îl va face pe îndemânaticul nostru 
călăreț de măgari să vadă lumea în toate culorile! 

Klas nu bănuia defel ticăloasa farsă ce i-o pregăteau cei doi 
tovarăşi. De-abia reuşise să stăpânească cu greu îndărătnicul 

său animal, strângându-l în menghina celor două lungi picioare, 
gata să recurgă fără jenă la lungile sale braţe, cum o făcea însă 
cu mult regret, cu măgarul bunicului morar. Incetinindu-si 
mersul, lacob s-a lăsat să se alăture tânărului şi a întins pe 
ascuns batul cu cui, cu care l-a intepat deodată pe armăsar în 
coapsă. Neliniştitul şi sălbaticul animal a slobozit un nechezat de 
durere şi a început să se sucească în toate părţile cu violenţă. 
Fireşte, cei doi răutăcioşi glumeti, care râdeau îndoindu-se în şa, 
se aşteptau să-l vadă în fiecare clipă pe Klas căzând în cap şi 
rostogolindu-se pe pământ. Cu toate acestea, nu s-a produs 
nimic asemănător. 

Un pic cam tulburat, dar în realitate deloc descumpănit, Klas 
avea o prezenţă de spirit involuntară, dacă se poate spune 
astfel. El s-a culcat pe gâtul armăsarului şi l-a strâns în braţe, ca 
şi cum ar fi vrut să-l stranguleze. lacob, sigur că în emoția sa 
Klas nu va observa a doua oară, ca şi prima dată, a intepat din 
nou animalul în acelaşi loc. 

De această dată armăsarul a pornit ca o săgeată, atât de 
repede, încât Klas de la bun început s-a crezut pierdut şi a închis 
ochii. 

— Bună treabă, a strigat lacob, Klas goneşte şi în curând îl va 
ajunge pe căpitan, dacă cel puţin nu-l va arunca pe drum, ceea 
ce nu-i cu putinţă să nu se întâmple. Asta îl va învăţa să nu-şi 
dea aere de profesor de echitație de mare clasă! 

Insă, spre marea surprindere a celor doi răutăcioşi glumeti, 
Klas a continuat să se ţină bine în şa. 

— lata totuşi! a strigat Cornelius. S-a prins strâns de gâtul 
animalului ca o maimuţă de un cocotier. 

Intr-adevar, în clarul lunii, Klas se vedea gonind cu toată 
viteza, aplecat pe înnebunitul său cal de cursă, însă ferm, ca o 
piele roşie pe un mustang pe care-l îmblânzeşte după ce l-a prins 
cu lasoul. 

Deodata s-a intamplat un lucru si mai ciudat. Calul s-a oprit pe 
loc, cu o zdruncinatura. Cornelius si lacob, radeau cu lacrimi, 
crezând că amicul Klas căzuse pe spate. Dar minune! Klas era de 
neclintit şi mereu în şa. 

— Asta nu-i deloc de înţeles, a spus lacob. Cum se poate ca un 
animal să se oprească atât de brusc fără să fie el însuşi aruncat. 
Sincer vorbind, trebuie să văd, pentru ca să cred? Ce dracul a 
făcut totuşi Klas? Nu-l observ bine, este prea departe acum. 

Tot ceea ce s-a putut vedea a fost aceea că bietul Klas, 
punând piciorul pe pământ, a mai făcut câţiva paşi îndărăt, s-a 

aplecat şi părea ocupat cu ceva, apoi s-a întors înapoi, s-a 
reurcat pe armăsarul negru, care rămăsese nemişcat după ce se 
oprise brusc, şi a aşteptat liniştit ca Cornelius şi lacob să-l ajungă 
după un scurt galop. 

— Ei bine! Ştiu să călăresc un cal sau nu? i-a întrebat mândru 
Klas pe nepusă masă. Trebuie ca în sfârşit să fiţi de acord! 
Acesta este un cal puţin mai sălbatic şi afirm că măgarul 
bunicului meu era o oaie în comparaţie cu acest tagal aprig. Asta 
nu mă va opri ca înainte de a ajunge la Manila voi să-l vedeţi 
supus ca şi un câine. 

— Recunoaştem, Klas, a strigat Cornelius ascunzandu-si 
uimirea, însă pentru Dumnezeu, explică-ne cum ai putut să-l 
opreşti atât de brusc. 

— Asta-i o artă din copilărie! a reluat Klas cu bunăvoință. Am 
ceva în sac ceva ce nu-i nevoie să cunoaşteţi. Fiecare cu micile 
sale secrete. Eu îmi spuneam de-acum, când eram încă la bord 
că precis faimosii cai tagali nu se vor încurca cu mine, oricât de 
animal aş fi... sau aş avea această aparenţă! 

Cu asta, i-a intepat pe cei doi, ca să le ofere o nouă dovadă a 
iscusintei sale. 

Cornelius si lacob nu-şi reveneau: Klas îmblânzitor de cai 
salbatici! Asta era prea mult! 

Cu toate acestea, ei nu se socoteau inca batuti. lacob 
remarcase ca armasarul negru nu renunta uneori sa cabreze si 
arunca câte o privire piezişă şi amenințătoare către călăreţul 
său. 

— Vai! A putut să reuşească o dată, i-a spus cu jumătate de 
voce camaradului său. Calului îi este teamă de ceva şi de aceea 
s-a oprit subit. Insă fii liniştit, îl vom vedea curând dus din nou. 
Trebuie ca prietenul Klas să-şi ia un bilet de plecare. De asta sunt 
sigur! Dacă nu va cădea din şa, orgoliul său nu va mai cunoaşte 
limite. Nu vom avea aici vreo posibilitate de a convietui cu el. Cu 
atât mai mult cu cât căpitanul este înnebunit după el! 

lacob şi-a scos din nou batul ascuţit, căruia Klas nu-i acorda 
nici cea mai mică atenţie, şi când tânărul, fără să bănuiască, a 
urcat liniştit în şa alături de tovarăşii săi, glumetul a înţepat 
deodată crupa armăsarului. Animalul a nechezat şi a pornit din 
nou în goană mare, şi atât de brusc încât Klas de-abia a avut 
timp să-şi lungească braţele pe gâtul calului. 

— Tunete din Brest! a strigat lacob râzând în hohote. Priveşte, 
Cornelius, de această dată garantez că prietenul Klas se va 
rostogoli. 

Şi într-adevăr, putea fi văzut la lumina lunii nefericitul călăreț 
pe bidiviul îndrăcit zburând prin aer mai degrabă decât să atingă 
pământul, iar armăsarul părea că de-abia răsuflă. 

Apoi deodată s-a produs un fenomen ciudat. 

— lată că s-a oprit din nou! a strigat Cornelius. Într-adevăr, 
Klas este extraordinar. Este mai mult decât de şcoală înaltă! Este 
un vrăjitor sau mai ştiu eu ce! 

— Pe cuvântul meu, într-adevăr! a răspuns lacob dând pinteni 
calului său. Repede, camarade, să-l ajungem ca să vedem bine 
cum s-a întâmplat asta. 

Un vizitator înspăimântător 


Cornelius şi lacob au ajuns în goana mare la locul unde 
armăsarul negru stătea nemişcat. Klas se coborâse ca prima 
oară de pe cal şi a alergat înapoi, de unde a ridicat ceva. 

— Fii atent! a strigat Cornelius, priveşte această curea de la 
şa! Ce faci acolo Klas? 

Tânărul a părut un pic supărat pentru graba cu care camarazii 
săi l-au ajuns. 

— Ce să fac? Asta nu vă priveşte pe voi, a răspuns el pe un ton 
necăjit. Este o invenţie a mea de care sunt mândru. 

Apoi îmblânzindu-se, căci era într-adevăr un băiat bun, a 
continuat: 

— Nu-i nevoie să divulgati secretul meu. Este de ajuns să-l 
păstraţi pentru voi şi să-l folosiţi cu succes cu vreo ocazie. 
Vedeţi, în acest fel i se poate veni de hac animalului cel mai 
îndărătnic şi să-l opriţi brusca când are veleitati să vă ducă mai 
departe. 

Cei doi camarazi vedeau o frânghie fixată de oblâncul seii lui 
Klas, lungă de vreo douăzeci de metri, cu capătul opus prins de 
un tufiş. 

— Intelegeti acum? i-a întrebat Klas pe cei doi, foarte surprinşi. 
Mi-am dat bine seama că animalul meu se va comporta altfel 
decât măgarul unui morar şi era foarte capabil să te ducă în fuga 
mare. Cu mâinile mele lungi îmi era lesne să mă ţin de gâtul 
animalului, dar cum să-l opresc? Ei bine! lată mica mea 
combinaţie. In sac am o curea lungă, al cărei capăt l-am prins de 
şa, iar de celălalt capăt am legat, înainte de a părăsi bordul, o 
mică ancoră de barcă. Atunci când calul o ia razna, las să cadă 
ancora pe lângă nişte tufe şi animalul meu este forţat să se 
oprească. Şi iată cum, stând călare mereu, pot întotdeauna să 
mă folosesc de ancoră! 

Dintr-o data, cei doi mateloti au fost gata să cadă lesinati de 
râs, în timp ce Klas le arăta triumfător mica ancoră ce se 
prinsese de tufişuri. 

— Dragul meu Klas, a recunoscut în sfârşit Cornelius, când şi-a 
revenit din criza de râs ca să poată vorbi, eşti cu mult mai 
şmecher decât credeam. Se va rade mult pe bord când voi 
povesti practicile tale de echitație folosindu-te de ancoră! Eşti un 
adevărat maistru în felul tău şi nu-i un al doilea ca tine! Insă să 

încetăm cu glumele! Să-l ajungem repede pe căpitan, care 
trebuie să fie deja aproape de Manila. Acolo probabil că ne 
aşteaptă o treabă grea. 

Pe durata restului călătoriei, Klas n-a mai avut nevoie să 
recurgă la stratagema sa. Armăsarul îşi potolise înflăcărata 
exuberanta şi lacob socotind că amicul Klas oferise suficiente 
dovezi, şi-a aruncat batul provocător. Cei trei camarazi au călărit 
cu nădejde toată noaptea. Ei au trecut peste creasta munţilor şi 
dimineaţa au făcut o scurtă oprire ca să-şi mai tragă sufletul, 
după care şi-au continuat drumul cu toată iuteala. 

Având un avans considerabil, Morgan căutase şi găsise un 
adăpost sigur. Şefii tagalilor îl asiguraseră că chiar în jurul 
Manilei se găseau compatrioți gata să-i ofere ospitalitate. 

Aceşti oameni erau incapabili de trădare, fiind în întregime 
devotați reginei lor, pe care Morgan încerca s-o elibereze. Spre 
seară, Morgan şi cei trei însoțitori au găsit o primire excelentă la 
o familie de tagali, chiar sub zidurile oraşului, de unde tiranii 
spanioli pretindeau dominaţia şi aservirea întregii insule. 

Morgan s-a informat imediat de tânăra prinţesă. Din nefericire 
n-a putut obţine decât slabe lămuriri. 

— Prinţesa noastră se găseşte în palatul guvernatorului. Asta-i 
ce am aflat. Insă în ce parte a palatului locuieşte şi felul în care 
este păzită, nişte oameni sărmani ca noi nu au nici un mijloc să 
afle. Ne temem mereu că pe regină o ameninţă primejdii mari. 

Morgan s-a hotărât să pornească imediat. Voia să acţioneze 
chiar în noaptea aceea, cu toate că nu ştia sigur prin ce loc putea 
să treacă dincolo de zidurile de apărare ale oraşului. 

Insă pentru el şi tovarăşii săi nu asta era partea cea mai 
dificilă a problemei. Pentru nişte oameni obişnuiţi să se catere pe 
catarge şi de parâme pe vreme urâtă, sub rafalele cele mai 
violente, cu riscul de a fi aruncaţi în valuri, ce însemna 
escaladarea unui zid, chiar înalt? 

De altminteri, au fost bine serviţi de neglijenta spaniolilor, care 
dedati în întregime plăcerilor, nu se preocupau deloc de 
fortificaţii. Morgan şi cei trei tovarăşi ai săi, sub pavăza nopţii ce 
se lăsase, s-au furişat în lungul zidurilor şi curând s-au găsit într- 
un loc potrivit de catarare. 

Putea să fie mai mult de ora unsprezece. Oraşul era scufundat 
în somn. Se vedeau cu greu pe alocuri nişte lumini. În palatul 
guvernatorului doar câteva ferestre mai erau luminate. In fata 
acestor ferestre, întredeschise din cauza căldurii, atârnau 
perdele lungi si bogate. In mândrul apartament al 

guvernatorului, don Saltaro, şi al fastuoasei sale soţii, dona 
Catharina, nu se dormea. 

Aceasta din urmă era aşezată alene şi maiestuos într-un 
fotoliu, nu departe de guvernator, un bărbat de o vârstă destul 
de înaintată, pe chipul căruia, întunecat şi crud, se reflectau cele 
mai violente pasiuni. 

In faţa lui stătea un personaj, al cărui costum bogat demonstra 
că avea rang princiar. Insă acesta nu era un spaniol. După 
trăsăturile şi armele sale se vedea că era un malaiez. Avea şi el o 
înfăţişare despotică, mai crudă chiar decât a guvernatorului 
Manilei. 

— Te-am chemat, Te Lao, a spus guvernatorul prinţului 
malaiez. Cunosti aranjamentele noastre. Noi am mai potolit o 
parte din populaţia tagalilor, cu ajutorul supuşilor tăi, mereu 
neimblanziti. Trebuie să se termine asta. Vreau ca tagalii să ne 
servească în calitate de sclavi pe insula Luzon, în schimb voi lăsa 
igorotilor tăi libertatea de care s-au bucurat ca şi până acum. 

Te Lao a schiţat un ciudat surâs de consimţire. Ştia că bătrâna 
vulpe se dezinteresa de struguri, pe care îi socotea prea verzi, 
deoarece nu putea să ajungă la ei. 

In insula Mindanao, unde şeful malaiezilor domnea peste 
igorotii dornici de independenţă, nu se putuse stabili niciodată 
vreun european. Febra era un ajutor atotputernic al naturii. Albii 
nu rezistau să trăiască pe acel meleag. 

— Să vorbim clar, a reluat guvernatorul Manilei. Tânăra 
prinţesă a tagalilor se află în palatul meu. O doreşti de soţie şi o 
vei avea, cu condiţia ca tagalii să rămână în întregime la 
discretia mea. In schimb, îţi garantez autoritatea personală si 
independenţa poporului tău. Cu acest preţ îţi ofer pe Bagida, 
obiectul dorinţei tale! Suntem de acord? 

— Întrutotul de acord, şefule alb, a răspuns perfidul igorot. Îmi 
trebuie Bagida cu orice preţ. Nici o fată nu-i atât de frumoasă pe 
insulele noastre. Vreau să fac din ea femeia mea. 

— Nimic mai uşor, a reluat guvernatorul. Odată soţia ta, 
Bagida va deveni regina igorotilor şi tagalii din insula Luzon vor fi 
sclavii mei. Bagida nu va mai fi suverana tagalilor şi se va 
resemna cu soarta, întrucât nu va face decât să-şi schimbe 
regatul. 

Te Lao a confirmat hotărât din cap. 

— Senior al albilor! a spus el cu o voce înăbuşită. Am făcut tot 
ce mi-ai cerut. Am răspândit groaza printre tagali, fără să se 
poată presupune cine o făcea. Sunt de acord cu voi din toate 

punctele de vedere. Însă tagalii nu se vor supune niciodată 
cuiva. Chiar şi voi nu veţi stăpâni acest popor de neinfrant daca 
nu veţi fi în posesia diamantului, a bijuteriei coroanei, care 
reprezintă pentru poporul tagal simbolul şi garanția 
independenţei şi puterii lor. In ziua când acest diamant va 
străluci pe capul nobilei voastre soții, tagalii vor accepta 
superstitiosi şi orbeşte dominaţia voastră. Dar Bagida înainte de 
a veni la Manila a ascuns nepretuita bijuterie. 

— Da, ştiu asta, a replicat guvernatorul scrâşnind din dinţi de 
necaz. Insă va trebui chiar ea să-mi indice ascunzătoarea şi să- 
mi predea diamantul! Voi găsi mijlocul de a o constrânge şi nu 
mai târziu de noaptea aceasta, chiar la această oră! 

Prinţul malaiez a făcut o strâmbătură dezagreabilă. El se 
temea poate că bătrânul Saltaro să nu se fi îndrăgostit de tânăra 
şi frumoasa prinţesă. Dona Catharina, o frumuseţe destul de 
coaptă i-a înţeles gândul şi a avut un râs destul de muscator. 

— Nu te teme, a spus atunci guvernatorul întorcându-se spre 
Te Lao, care simţea nevoia să se liniştească. Nu mă preocup 
defel de femeile indigene, oricât de frumoase ar fi ele. Sunt un 
european. Insă nu va fi un mare rău dacă voi recurge la un 
argument categoric şi hotărâtor, ca de exemplu câteva lovituri 
de bici savant aplicate. Vei avea chiar un avantaj dacă o voi face 
mai supusă şi docilă pe trufaşa ta şi gândind drept, îmi vei 
mulţumi. 

Te Lao nu părea să aibă mare încredere în acest fel de 
argument de care vorbea guvernatorul. Insă n-a făcut nici o 
obiectie si a continuat să spună: N 

— Şeful albilor poate s-o trateze pe Bagida după voie. Intr- 
adevăr, este orgolioasă şi încăpăţânată. Trebuie să fie mai umilă 
şi mai supusă. Să i se înfrângă rezistenţa, ca să se resemneze cu 
soarta. 

— Intr-un ceas bun! Cu aceasta, noi ne-am înţeles deplin, a 
reluat despoticul don Saltaro. Te Lao, acum retrage-te în 
apartamentul tău. Te voi informa imediat de rezultat. Când voi 
afla locul unde este ascuns diamantul, nu-mi va fi greu ca să-l 
iau ca să împodobesc fruntea nobilei mele soţii. Iti voi preda 
atunci pe tânăra prinţesă ca să-ţi fie o soţie umilă şi docila. Pe 
curând! Ne apropiem de deznodământ. 

Prinţul malaiez s-a despărţit de guvernator. 

— Vezi, dragă Catharina, că mi-a reuşit totul! i-a spus don 
Saltaro soţiei sale. Am ajuns chiar să-l îmblânzesc pe acest 
sălbatic, care mă ascultă ca pe un oracol. Acum o voi îmblânzi la 

rândul său pe mândra suverană a tagalilor şi o voi sili să 
vorbească. Trebuie să-mi destăinuiască imediat locul unde a 
ascuns pretioasa bijuterie. li voi smulge acest secret, poţi fi 
sigură de asta! 

In timp ce nobila doamnă surâdea cu o aprobare nerusinata, 
don Saltaro, cu un exerciţiu prealabil, a încercat un bici gros, pe 
care l-a plesnit în aer cu un rânjet diabolic. 

A părăsit încăperea cu un pas apăsat şi a pornit de-a lungul 
coridorului, la capătul căruia avea o uşă încuiată de două ori şi 
prevăzută cu mai multe zăvoare. Ca un surplus de prevedere, în 
faţa uşii stăteau de pază nişte gardieni înarmaţi până în dinţi. 

— S-a auzit ceva de la ea? a întrebat don Saltaro scoțând o 
cheie din buzunar. 

— Nu, excelenţă, au răspuns cei doi paznici. Prizoniera nu s-a 
mişcat şi n-a făcut nici un zgomot. 

— Vai! Vai! Cât de mândră este, cât este de încăpăţânată, 
damela! a murmurat don Saltaro, încercând din nou biciul pe 
cizmele lui. Insă o voi aduce repede la realitate. Aceste buze 
mute cu îndărătnicie se vor desface. Se va arunca la picioarele 
mele cu suspine şi hohote de plâns cerând iertare. 

El s-a grăbit să deschidă uşa cu cheia ce o scosese din 
buzunar. 

— Excelenţă! a spus unul din paznici. 

— Ei bine! Ce s-a întâmplat? Ce mai vrei acum? 

— Trebuie să vă spun că nu demult am auzit un fluierat lung în 
afara palatului. Părea să provină din grădină. 

— As! O pasăre de noapte sau ceva asemănător, a răspuns 
maşinal don Saltaro împingând uşa. Asta n-are nici o importanţă. 

Spunând aceasta, el a intrat în camera unde era reţinută ca 
prizonieră Bagida, nefericita prinţesă a tagalilor. 

— Ce mai vrei de la mine? a întrebat ea cu mândrie. Mă superi 
din nou cu ameninţări şi insulte, pentru că păstrez secretul 
locului unde am pus bijuteria regală? Nu se va afla niciodată 
ceva de la mine! 

— Vai! Chiar aşa, frumoasă regină? Fiinţă sfidătoare, cunoşti 
acest obiect? Pe acesta îl folosesc când mândrul meu armăsar se 
încăpăţânează,  cabrează, se  rostogoleşte si se arată 
neascultător. Şi dacă biciul aduce la realitate un animal, de ce n- 
ar face-o şi cu o prinţesă tagală, care pentru moment, pare a fi 
lipsită de simţul realităţii? 

Bagida s-a înălţat sfidătoare. Ochii îi aruncau scântei. 

— Cum, mizerabile! a strigat ea cu un glas din care răzbătea 

întreaga demnitatea unei rase vechi şi suverană. Să loveşti o 
femeie, o prinţesă! Să mă baţi ca pe o amarata de sclavă! 

— İn regulă, frumoasă copilă! a rânjit don Saltaro. Eu nu 
glumesc. Nu voi întârzia să-ţi mângâi cu acest bici frumoasele 
tale mâini şi umerii tăi drăgălaşi, până ce va tasni sângele roşu. 
Cel puţin atâta vreme cât nu vorbeşti şi nu-mi destăinui 
ascunzătoarea. Unde este bijuteria? Vreau să ştiu. Răspunde 
imediat, sau te lovesc! 

— Nu voi răspunde. Fă ceea ce vrei, dar nu vei afla nimic. Mai 
degrabă de o mie de ori moartă, decât să-mi trădez secretul! 

— Vai! Te voi face să vorbeşti de îndată! a urlat călăul, peste 
măsură de ieşit din sărite. Nu ştii încă ceea ce este un bici, fată 
orgolioasă! Dar când îi vei simţi usturătoarele muscaturi, vei 
spune tot ce voi vrea. Deci răspunde, este pentru ultima oară! 

Bagida a rămas nepăsătoare şi nemişcată. Nemaistăpânindu- 
se, guvernatorul şi-a ridicat biciul, pregătindu-se să lovească 
brutal umerii nefericitei Bagida, când a răsunat un zgomot la 
uşă. 

Don Saltaro s-a oprit. El a auzit un strigăt surd, urmat de 
căderea grea a unui corp. Acelaşi sunet s-a repetat şi curând s-a 
deschis uşa cu violenţă. 

In cameră s-a năpustit un bărbat de o înălţime colosală. Sub 
mantaua neagră strălucea o îmbrăcăminte de un roşu aprins. El 
a ridicat o sabie pătată de sânge. Prin deschizătura uşii se 
puteau vedea corpurile celor doi paznici căzute, ce barau 
trecerea temutului vizitator. 

La această privelişte, Saltaro şi-a dus mâna la sabie, în timp 
ce, un lucru ciudat, străinul şi-a reintrodus sabia în teacă. 

— Ei, ce se întâmplă? Ce înseamnă asta? a bâiguit don Saltaro, 
sufocat de surprindere şi turbare. 

— Distinsule ticălos, a răspuns rece înfricoşătorul vizitator. 
llustră si dispretuita canalie! Ai îndrăznit să ameninti cu biciul o 
slabă fată fără apărarea! Din fericire am ajuns la vreme ca să 
previn nelegiuirea ta. Caine de spaniol. Nu meriti să-ţi străpung 
corpul cu lama. Nu-mi voi scoate sabia. Nu sunt o femeie, acum 
vei avea de a face cu mine, secătură josnică, cu mine, Morgan, 
căpitanul piraţilor, regele mării! 

Lupta cu piraţii malaiezi 


Don Saltaro îşi trăsese sabia când Morgan pătrunse în 
încăpere. A vrut să dea o lovitură adversarului său, însă acesta s- 
a dat la o parte cu iuteala fulgerului. 

In aceeaşi clipă, formidabilul său pumn i-a lovit braţul 
sângerosului despot, care a scos un strigăt de durere şi a lăsat 
arma să cadă jos. 

A deschis gura ca să ceară ajutor, când prinzându-l cu mâinile 
sale puternice, Morgan l-a ridicat cu amândouă braţele. 

— Ajutor! Ajutor! urla înnebunit guvernatorul. 

— Prinţesă, a tagalilor, a strigat Morgan legănându-l în aer pe 
don Saltaro. Priveşte cum pedepseşte Morgan pe iluştrii şi 
puternicii ticăloşi! 

— Ajutor! La mine! urla don Saltaro. La mine! 

Nu era vreme de pierdut. Cu o forţă de necrezut, Morgan l-a 
aruncat pe mizerabil de pietrele zidului. Cu corpul zdrobit şi 
craniul desfăcut, sinistrul tiran s-a rostogolit neînsufleţit pe 
covor. 

Odată înfăptuită justiția, el trebuia s-o elibereze acum pe 
regina tagalilor. Timpul presa. 

— Repede, prințesă, urmează-mă! a strigat Morgan luând-o de 
mână pe Bagida. Să ne îndepărtăm în grabă, ca să nu fim 
coplesiti de numărul lor! N-am decât câţiva tovarăşi. Repede în 
grădină şi apoi peste zid! Ne aşteaptă acolo caii. 

Bagida era un copil al naturii şi nu o doamnă modelată şi 
deformată de moravurile şi cunoştinţele oraşelor. Ea a fost 
imediat la înălţimea situaţiei. A înţeles că trebuia să-l urmeze pe 
Morgan, supunându-se orbeşte salvatorului său. Ajutată de mâna 
eroului, a trecut peste cele două corpuri ale paznicilor şi la 
capătul coridorului, a coborât în grabă scara. 

Jos, aşteptau lacob, Cornelius şi Klas, ce păzeau ferestrele prin 
care intrase Morgan în palat. De aici el îl pândise cu răbdare pe 
guvernator şi se furişase după acesta, sosind la timp ca s-o 
salveze pe Bagida de o umilinţă monstruoasă şi mârşavă. 

Palatul era plin de agitaţie şi zgomot. 

— Totuşi, ce s-a petrecut? strigau nişte spanioli speriaţi, 
sosind din alte aripi ale clădirii. Ce este? 

— Ce s-a întâmplat acolo?... O mare lovitură! au răspuns 
Cornelius, Klas şi lacob, năpustindu-se cu armele în mâini prin 

mulţime. Pe pământ se rostogoleau numeroşi duşmani, urlând de 
durere, în timp ce alţii fugeau disperaţi. 

Drumul era liber. Grădina a fost străbătută într-o clipită, ca şi 
zidul, printr-o spărtură pe care o descoperiseră când intraseră. 
Morgan o susţinea pe Bagida, şi înainte ca ea să fi putut să-şi 
dea bine seama de acest vârtej de evenimente, se afla dincolo 
de zidurile oraşului, unde un tagal fidel ţinea caii de căpăstru. 

Imediat, întreg micuțul grup era în şei. Se mai afla încă un cal 
de rezervă nefolosit, care alerga singur în urma animalelor 
călărite. 

Călătorii noştri erau de-acum departe, duşi în galop de 
impetuosii bidivii, atunci când s-a răspândit alarma în oraş. Se 
chema la arme pretutindeni, tobele băteau dând alarma 
generală, iar clopotele sunau a primejdie. 

insă Morgan şi însoțitorii săi luaseră un avans mare cu tânăra 
prinţesă, smulsă din mâinile duşmanilor săi. Exista totuşi un 
singur urmăritor, la mică distanţă, un om ce alerga pe jos cu 
agilitatea unui cerb, ascunzându-se cu dibăcie. 

Cine era acest individ misterios ce pornise înverşunat pe urma 
şefului piraţilor? Voia să întindă o cursă cu nişte prieteni postați 
pe drum? incerca cel putin să ştie unde se îndrepta Morgan, ca 
apoi să-l regăsească şi să-l atace cu prima ocazie favorabilă? 

Cât priveşte pe spanioli, ei n-au încercat nici o urmărire. Isi 
imaginau probabil că prin împrejurimi se aflau mase de tagali şi 
preferau să se tina pe timpul nopţii la adăpostul fortificațiilor. 

Orice era, Morgan, Bagida si cei trei însoțitori ai lor n-au fost 
stânjeniţi în timpul fugii şi au ajuns fără încurcături la golful 
Tayabas. Credincioşii prieteni ai prinţesei erau de-acum aici, 
aşteptând cu nerăbdare. Ei s-au bucurat zgomotos de eliberarea 
suveranei şi s-au închinat cu recunoştinţă în faţa ei şi al lui 
Morgan, salvatorul său. 

Insă tânărul căpitan a remarcat bine că aveau pe inimă o 
îngrijorare mare. 

— Drumul spre fortăreață este blocat, au spus ei în sfârşit. 
Toate potecile sunt ocupate de soldaţi spanioli. Suverana noastră 
va cădea în mâinile acestor mercenari, dacă va încerca să se 
reîntoarcă la reşedinţa ei. 

Morgan înţelegea foarte bine înlănţuirea tuturor acestor 
evenimente. Soldaţii fuseseră trimişi în acel loc pentru orice 
eventualitate, ca să-i apere pe trimişii guvernatorului în caz când 
acesta ar fi reuşit să afle de la Bagida unde era ascunsă bijuteria 
coroanei. 

— Eu nu fac nimic pe jumătate, a declarat Morgan tinerei 
prințese, care s-a apropiat de el cu priviri de recunoştinţă şi 
dragoste. Corabia mea va porni imediat spre sud şi te voi 
debarca în alt loc al coastei, în inima regiunii tagalilor. De acolo 
te vei îndrepta uşor spre reşedinţa ta, fără a te teme de soldaţii 
spanioli. Cei ce te însoțesc pot şi ei să vină pe corabia mea, pe 
care o aştept aici în câteva ore. 

Bagida vărsa lacrimi de bucurie. Ochii săi şi întreaga ei faţă 
exprimau profunda afecţiune pe care o nutrea faţă de inimosul 
om căruia îi datora totul. 

Aşteptarea n-a fost prea lungă. Corabia neagră, care navigase 
tot timpul la nordul insulei, a sosit curând. A fost văzută la 
revărsarea zorilor şi spre amiază, Bagida şi escorta sa s-au 
îmbarcat la bord. 

Ciudata umbră ce-i urmarise pe Morgan şi însoțitorii săi până 
la golf dispăruse de-acum de câtva timp. Totuşi, Klas găsise 
mijlocul de a povesti camarazilor săi aventura lui cu îndărătnicul 
armăsar tagal, ca şi invenţia sa de a opri calul ce-l ducea călare, 
folosindu-se de ancore. Comicul episod l-a facut să râdă şi pe 
Morgan, în ciuda gravitatii sale. 

Corabia neagră naviga spre sud, de-a lungul lanţului de 
insulițe ce formau o centură a marii insule Luzon. 

Aceste insulițe erau separate de o reţea de trecători înguste şi 
Morgan voia să profite de un canal separat, pe care i l-au indicat 
tagalii, ca să pătrundă într-un golf, de unde Bagida putea lesne 
să se îndrepte fără încurcături spre reşedinţa sa din munţi. 

Este adevărat, era o trecătoare primejdioasă, îndeosebi pentru 
o corabie mare. La pupa, lângă bompres, Morgan sonda marea 
cu ochii sai exersati, ca să descopere fundurile joase şi sa le 
semnaleze imediat pilotului, indicându-i manevra de cârmuire. 
Klas se socotea, din propria sa voinţă, o umbră de nedespartit a 
căpitanului şi nu-l părăsea cu nici un pas. 

Corabia neagră se angajase în strâmtul canal între două insule 
acoperite de o pădure deasă. Morgan s-a asigurat dinainte că 
fundul era suficient de adânc ca să susţină pe apă corabia sa. 
Insă nu supraveghea cu mai puţină atenţie aspectul mării. In 
sfârşit, s-a ajuns la capătul canalului. Se observa că suprafaţa 
apei era mai calmă şi mai lipsită de stâncile împrăştiate între 
insulițe şi lunga coastă a Luzonului. In acel moment, Klas a scos 
un strigăt strident de avertizare, pe care Morgan l-a înţeles 
imediat. 

Intervenea ceva cu totul ciudat. Din spatele ultimei insulițe pe 

cale de a fi depăşită înainta un bastiment lung, de o formă 
bizară, pa care Morgan l-a recunoscut imediat ca fiind o navă 
malaieză. 

Această corabie, cu puntea plină de oameni, era împinsă de 
vânt şi încerca cu toată puterea velelor să bareze, la ieşirea din 
trecătoare, calea corăbiei negre. 

Şi ea a ajuns la timp ca să se pună în întregime de-a 
curmezişul. La o clipă după aceea, s-a produs un zguduit 
puternic. Corabia neagră neputând nici să-şi schimbe drumul, 
nici să stea pe loc, s-a lovit din plin de nava malaieză. Bompresul 
a pătruns deasupra punţii sale într-un unghi drept. Greementele 
s-au încurcat atât de mult, încât la un moment cele două 
bastimente au fost ca şi bătute în cuie unul lângă altul. Imediat, 
în faţa figurii impunătoare a lui Morgan, care în picioare la 
bompres, a primit şocul fără a se clătina, s-a ridicat un om, un 
colos, îmbrăcat într-un costum pompos. Acesta era Te Lao, 
prinţul igorotilor, care comanda personal indrazneata navă. 

— Alb mizerabil! a strigat întunecatul igorot. Ai luat-o pe 
prinţesă, viitoarea mea soţie. Te voi pedepsi cu moartea! Albule, 
vei peri de măna mea! 

Colosul a scos din teacă un kris, un pumnal lung malaiez, cu 
lama ondulată, al cărui vârf înmuiat în otravă ucide instantaneu. 

Morgan n-a avut timp să-şi scoată sabia. O secundă încă, şi 
era pierdut. 

In acea clipă supremă, a zărit o ancoră grea de mare, aproape, 
la îndemâna sa. l-a venit în minte că şi aceasta era o armă. În 
mai puţin timp cât trebuie să se descrie, cutezătorul căpitan a 
apucat cu amândouă mâinile greoaia ancoră, şi cu o forţă de 
gigant, a azvarlit-o ca pe o jucărie. 

Te Lao a fost stăpânit de surprindere, aproape de teamă, în 
fata acestei încercări supraomenesti, în momentul când îşi 
îndrepta pumnalul veninos spre pieptul lui Morgan. 

Această secundă de uluire a însemnat pierzania lui. A fost 
suficientă pentru Morgan, care rapid ca un trăsnet să lovească cu 
vârful ancorei capul şefului igorotilor, care s-a prăbuşit greoi pe 
puntea navei sale. g 

Morgan scăpase de îngrozitorul său adversar. In acest timp, 
Klas se găsea într-o situaţie nu mai puţin critică. Un şef al 
igorotilor alerga spre el ca să-l străpungă cu lancea sa otrăvită. 

Klas nu avea nici o armă de apărare. Se socotea ca şi pierdut, 
când i-a venit şi lui un gând strălucit. 

Igorotul ce s-a oprit ca să arunce lancea asupra lui. Purta la 

nas un belciug, o podoabă foarte la modă la malaiezi. Impetuos, 
Klas s-a îndoit, şi-a aplecat capul sub lance şi ridicându-se brusc, 
a prins bine podoaba nazală a indigenului. Acest tratament l-a 
potolit, după cum se procedează cu taurii furioşi. Indigenul n-a 
mai rezistat. Urlând de durere, el şi-a lăsat jos lancea otrăvită. 

— Aşteptă putin piază-rea! i-a strigat Klas mitocanului ce 
devenise definitiv victima ingeniozitatii tânărului. Am să te tin 
mereu aşa până îţi voi lungi nasul ca o trompă de elefant! 
Malaiezul se zbătea ca un apucat şi Klas nu-l lăsa pe prins, 
trăgându-l întruna după sine. Totuşi, elasticitatea unui nas 
malaiez are nişte limite şi rezistenţa ţesuturilor şi tendoanelor de 
asemenea. In aşa fel încât acest dublu tratament în sensuri 
contrarii, apendicele nazal, belciugul nazal, a rămas în mâinile lui 
Klas. Indigenul, nebun de durere, cu o gaură sângerândă în 
mijlocul fetii, a sărit peste bord şi a dispărut în valuri. 

Klas învârtea triumfător în aer belciugul de care atârna o 
bucată de carne, ca un trofeu glorios ce-i mărturisea victoria... S- 
au pus în mişcare pistoalele şi puştile. Piraţii lui Morgan se 
adunaseră în masă la prova corăbiei negre, îndreptând un foc 
zdrobitor asupra igorotilor, care văzându-l mort pe şeful lor şi 
acţiunea perfida nereusita, nu se mai gândeau decât să scape de 
gloantele albilor. Săreau de-a valma peste bord în mare, inotand 
care mai de care spre coastă. 

Însă tagalii, martori ai acestei lupte, 
masacrau fără milă. 

La puţin timp după aceasta, Bagida a pus piciorul pe uscat, 
sprijinită de braţul lui Morgan. Ea a putut să ajungă în toată 
siguranţa la reşedinţa sa princiară. 

De la un capăt la altul al regiunii tagale răsunau strigăte de 
imensă bucurie. Se celebra cu mari sărbători populare, nu numai 
în cinstea reîntoarcerii reginei, dar şi în onoarea loialului si 
mărinimosului erou, a lui Morgan, regele mării, care o scosese pe 
suverană din mâinile opresorilor spanioli şi scăpase populaţia 
tagală de sclavia ce ar fi impus-o trufaşii şi lacomii cuceritor, 
dacă ar fi reuşit să stăpânească bijuteria coroanei, emblema şi 
garanţia independenţei lor. 


Ar 

